
‘‘ఈ సంక్రాంతికి విడుదలవుతున్న రెండు చిన్న చిత్రాలైన ‘శతమానం భవతి’, ‘హెడ్ కానిస్టేబుల్ వెంకట్రామయ్య’లో నేను నటించాను. నటిగా నా 45 ఏళ్ల కెరీర్లో ఎప్పుడూ లేని ఆనందం, భయం ఈసారి ఉన్నాయి’’ అని జయసుధ అన్నారు. ఆర్.నారాయణమూర్తి కథానాయకుడిగా చదలవాడ శ్రీనివాసరావు దర్శకత్వం వహించిన ‘హెడ్ కానిస్టేబుల్ వెంకట్రామయ్య’ చిత్రంలో జయసుధ కథానాయికగా నటించారు. చదలవాడ పద్మావతి నిర్మాత. ఈ నెల 14న విడుదలవుతున్న ఈ చిత్రం గురించి జయసుధ మాట్లాడుతూ ‘‘ప్రస్తుతం సమాజంలో నెలకొన్న ఓ సమస్య ఇతివృత్తంగా రూపొందించిన చిత్రమిది. కమర్షియల్ అంశాలతోపాటు చక్కని సందేశం కూడా ఉంది. 58 ఏళ్ల వయసులో నారాయణమూర్తి పక్కన తొలిసారి హీరోయిన్గా నటించడం ఓ కొత్త అనుభూతిని కలిగించింది. మా ఇద్దరి కాంబినేషన్ గురించి ప్రకటించినప్పుడు ఫ్రేమ్లో మేం ఎలా ఉంటామో అన్న ఆతురత జనాల్లో కనిపించింది. ఇద్దరం పోటీపడి నటించాం. నాకు చాలా స్పెషల్ సినిమా ఇది. చదలవాడ నిర్మించిన ఐదు చిత్రాల్లో నటించాను. ఇప్పుడు ఆయన దర్శకత్వంలో పనిచేయడం ఆనందంగా ఉంది. సంక్రాంతికి విడుదలవుతున్న అన్ని చిత్రాలు బాగా ఆడాలి. అందులో వెంకట్రామయ్య ఇంకాస్త బాగా ఆడాలి’’ అని అన్నారు.

‘‘ee sankraantiki vidudalavutunna rendu chinna chitraalaina ‘satamaanam bhavati’, ‘head conistable venkatramayya’loo nenu natinchaanu. natigaa naa 45 ella kereerlo eppuduu laeni aanandam, bhayam eesaari unnaayi’’ ani jayasudha annaru. ar.narayanamurthy kathaanaayakudigaa chadalavada srinivasarao darsakatvam vahinchina ‘head conistable venkatramayya’ chitramlo jayasudha kathaanaayikagaa natinchaaru. chadalavada padmavati nirmaata. ee nela 14na vidudalavutunna ee chitram gurinchi jayasudha maatlaadutuu ‘‘prastutam samaajamlo nelakonna oo samasya itivruttamgaa roopondinchina chitramidi. comersial amsaalatopaatu chakkani sandesam kuudaa undi. 58 ella vayasulo narayanamurthy pakkana tolisari heroinga natinchadam oo kotta anubhootini kaliginchindi. maa iddari combination gurinchi prakatinchinappudu framelo mem ela untaamo anna aaturata janaallo kanipinchindi. iddaram potipadi natinchaam. naaku chala speshal sinima idhi. chadalavada nirminchina aidu chitraallo natinchaanu. ippudu aayana darsakatvamlo panicheyadam aanandamgaa undi. sankraantiki vidudalavutunna anni chitraalu baga aadaali. andulo venkatramayya inkaasta baga aadaali’’ ani annaru.